ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
C0M(91) 129 τελικό 
Βρυξέλλες, 12 Απριλίου 1991 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για τη χορήγηση μεσοπρόθεσμης χρηματοδοτικής συνδρομής 
στη Ρουμανία 
(υποβληθείσα από την Επιτροπή) 

- 2 -
ΕΠΕΞΗΓΗΜΑΤΙΚΗ ΕΚΘΕΣΗ 
Η αίτηση TPC Ρουυανiac νια τη γοοήνηση γοηυατοδοτικήο ενίσγυσηο 
Μετά από μια μεγάλη περίοδο πολιτικών αναταραχών που ακολούθησαν την κατάρρευση 
ίου καθεστώτος Τσαουσέσκου το Δεκέμβριο του 1989, οι ρουμανικές αρχές έχουν 
θεσπίσει ένα εκτεταμένο πρόγραμμα αναμόρφωσης με στόχο τη σταθεροποίηση της 
οικονομικής κατάστασης και την εκκίνηση της διαδικασίας μετάβασης από ένα 
σύστημα με πολύ συγκεντρωτικό προγραμματισμό σε μία οικονομία που διέπεται από 
χ ι ς δυνάμεις της αγοράς. Ωστόσο, οι συνθήκες εκκίνησης για τη διαδικασία αυτή 
είναι δυσμενείς. Η πολιτική του προηγούμενου καθεστώτος κύριο· μέλημα της οποίας 
ήταν η εξόφληση του εξωτερικού χρέους υέσω μίας πολιτικής συμπίεσης των 
ειααγωγών, άφησε τη χώρα με ένα παρωχημένο απόθεμα κεφαλαιουχικών αγαθών και μια 
τεράστια ανικανοποίητη ζήτηση καταναλωτικών αγαθών. Κατά συνέπεια, όταν 
καταργήθηκε το συγκεντρωτικό σύστημα και os πόροι άρχισαν να διατίθενται για την 
αντιμετώπιση των καταναλωτικών αναγκών του πληθυσμού, άρχισαν να εμφανίζονται 
σημαντικές ανισορροπίες. 
Πα την υποστήριξη του προγράμματος οικονομικής μεταρρύθμισης και προσαρμογής, 
οι αρχές ζήτησαν τη συνδρομή του ΔΝΤ με τη μορφή μιας συμφωνίας stand-by καθώς 
και τραβηκτικών δικαιωμάτων για εισαγωγές πετρελαίου στο πλαίσιο της έκτακτης 
Αντισταθμιστικής Πιστωτικής Διευκόλυνσης (Compensatory and Contingency Financing 
Facility). To ΔΝΤ έχει ολοκληρώσει τις διαπραγματεύσεις με τις ρουμανικές αρχές 
και το Διοικητικό Συμβούλιο αναμένεται να εξετάσει τη συμφωνία stand-by κατά τις 
αρχές του Απριλίου. Ως προϋπόθεση για την έγκριση της συμφωνίας, το ΔΝΤ 
προσδιόρισε ορισμένες ενέργειες που πρέπει να αναληφθούν προκαταβολικά από τις 
ρουμανικές αρχές. 
Εκτός από τους πόρους που αναμένεται να συγκεντρωθούν από το ΔΝΤ και την 
Παγκόσμια Τράπεζα, οι ρουμανικές αρχές ζήτησαν συμπληρωματική χρηματοδοτική 
ενίσχυση από την Ομάδα των 24 χωρών για την κάλυψη του υπόλοιπου ποσού της 
χρηματοδότησης, που υπολογίζεται σε περίπου 1 δις $. Εάν δεν βρεθεί αυτή η 
συμπληρωματική χρηματοδότηση, το ΔΝΤ θα χρειαστεί να επαναδιαπραγματευθεί το 
πρόγραμμα, πράγμα που θα καθυστερήσει την εφαρμογή του. Η ανεπάρκεια των 
χρηματοδοτικών πόρων θα έθετε επίσης σε κίνδυνο την επιτυχία του προγράμματος 
μεταρρύθμισης με την επιβολή πρόσθετων περικοπών στο ήδη ιδιαίτερα συμπιεσμένο 
επίπεδο των εισαγωγών. 
- 3 -
Το ποόνοαυυα oiKovouiKnc υεταοούθυιοηο 
Κατά τη διάρκεια του 1990, η κυβέρνηση της Ρουμανίας είχε ήδη εφαρμόσει αρκετά 
μέτρα για να διευκολύνει τη θέσπιση του μακροοικονομικού προγράμματος 
προσαρμογής. Τα μέτρα αυτά περιελάμβαναν την εξάλειψη σχεδόν τριών τετάρτων του 
συνόλου των χρεών των επιχειρήσεων προς τον τραπεζικό τομέα τα οποία δεν 
μπορούσαν να εξοφληθούν, και δύο υποτιμήσεις του λέι κατά 60% συνολικά σε σχέση 
με τα ξένα νομίσματα. 
Η κυβένηση άρχισε επίσης τη θέσπιση ορισμένων οικονομικών μεταρρυθμίσεων. Από το 
Νοέμβριο του 1990, μία μερική ελευθέρωση των τιμών και η προσαρμογή των 
ελεγχόμενων τιμών είχαν ως αποτέλεσμα η γενική ευθυγράμμιση των τιμών των 
περισσοτέρων εισαγομένων εισροών σύμφωνα με τις παγκόσμιες τιμές αγοράς με την 
τρέχουσα συναλλαγματική ισοτιμία. Κατά συνέπεια, κατά τα τέλη του Ιανουαρίου ο 
δείκτης τιμών καταναλωτού ήταν περίπου κατά 50% υψηλότερος από το επίπεδο του 
Οκτωβρίου του προηγουμένου έτους. Επιπλέον, ο διαχωρισμός των κεντρικών και 
εμπορικών τραπεζικών λειτουργιών της εθνικής τράπεζας της Ρουμανίας αποτέλεσε 
σημαντικό βήμα προς τη δημιουργία ενός χρηματοπιστωτικού συστήματος που διέπεται 
από τις δυνάμεις της αγοράς, ενώ συγχρόνως ενίσχυσε τη δυνατότητα των αρχών για 
την επιβολή νομισματικού ελέγχου. 
Μετά αυτά τα αρχικά μέτρα, το πλήρες πρόγραμμα της πολιτικής που εφαρμόζεται 
αποσκοπεί στην αναμόρφωση της οργάνωσης της οικονομίας με τη μετάβαση σε σύστημα 
που διέπεται από τις δυνάμεις της αγοράς, ενώ συγχρόνως θα εξαλείφονται ή θα 
μειώνονται οι βασικές οικονομικές ανισορροπίες οι οποίες θα μπορούσαν να θέσουν 
σε κίνδυνο αυτή τη μεταρρυθμιστική προσπάθεια. Οι στόχοι σταθεροποίησης του 
προγράμματος για το 1991 περιλαμβάνουν τη συγκράτηση της πτώσης της παραγωγής, 
τον περιορισμό του ποσοστού πληθωρισμού σε 15% ετησίως μέχρι τα τέλη του έτους -
μετά την αρχική σημαντική αύξηση του επιπέδου των τιμών - και την ανασύσταση του 
επιπέδου των συναλλαγματικών αποθεμάτων σε περίπου 1 δις $ έως τα τέλη του 1991. 
Για την επίτευξη αυτών των στόχων, οι αρχές σκοπεύουν να συνεχίσουν την άσκηση 
μιας αυστηρής δημοσιονομικής πολιτικής, να υιοθετήσουν μία ευέλικτη πολιτική 
επιτοκίων, να εξασφαλίσουν τη συγκράτηση των μισθών μέσω της εισοδηματικής 
πολιτικής και να συνεχίσουν την άσκηση μιας κατάλληλης συναλλαγματικής 
πολιτικής. 
Οι διαρθρωτικές μεταρρυθμίσεις περιλαμβάνουν τη γενική ελευθέρωση του εξωτερικού 
εμπορίου, την επέκταση της ελευθέρωσης των τιμών σε μεγαλύτερο αριθμό αγαθών και 
υπηρεσιών, την ιδιωτικοποίηση και την αναδιάρθρωση των δημοσίων επιχειρήσεων και 
την αναμόρφωση του χρηματοπιστωτικού τομέα. 
- 4 -
Όσον αφορά τη δημοσιονομική πολιτική, η κυβέρνηση σκοπεύει να διατηρήσει μία 
πολιτική αυστηρής δημοσιονομικής πειθαρχίας στον τομέα του δημοσίου με στόχο τη 
διατήρηση του ελλείμματος σε ένα πολύ χαμηλό επίπεδο (1,5% του ΑΕΠ). Η κυβέρνηση 
προτίθεται επίσης να θεσπίσει το φόρο προστιθέμενης αξίας έως το 1992 
αντικαθιστώντας το υφιστάμενο σύστημα φόρου κύκλου εργασιών, και έχει αναλάβει 
τη δέσμευση να εισαγάγει το 1991 τη φορολόγηση του προσωπικού εισοδήματος. 
Στο πλαίσιο της προετοιμασίας της διαδικασίας ιδιωτικοποίησης, οι αρχές έχουν 
επίσης αρχίσει να μετατρέπουν τις περισσότερες εταιρείες κρατικής ιδιοκτησίας σε 
εμπορικές επιχειρήσεις, ενώ ένας πολύ περιορισμένος αριθμός των εταιρειών αυτών 
θα μετατραπεί σε νομικά πρόσωπα δημοσίου δικαίου τα οποία θα παραμείνουν στην 
ιδιοκτησία του δημοσίου. Παράλληλα εξετάζονται αρκετά μέτρα για τη διάθεση 
μετοχών στο κοινό, συμπεριλαμβανομένου ενός ελεύθερου συστήματος παραστατικών 
και της πώλησης μετοχών με δημόσιους πλειστηριασμούς. Επιπλέον, θα αναπτυχθεί 
νομοθεσία για την ενίσχυση της χρηματοπιστωτικής πειθαρχίας των επιχειρήσεων και 
για την αποθάρρυνση της χορήγησης πιστώσεων σε επιχειρήσεις που πραγματοποιούν 
ζημίες. 
Στον τομέα της ελευθέρωσης των τιμών, οι αρχές έχουν αποφασίσει να εφαρμόσουν το 
δεύτερο βασικό στάδιο της διαδικασίας μεταρρύθμισης των τιμών την 1η Απριλίου, 
1991. Το στάδιο αυτό θα περιλαμβάνει την ελευθέρωση των τιμών για τα βασικά 
εκείνα καταναλωτικά αγαθά τα οποία δεν περιλαμβάνονταν στο πρώτο στάδιο της 
μεταρρύθμισης τιμών του Νοεμβρίου. Επιπλέον, η κυβέρνηση έχει αναλάβει τη 
δέσμευση να προσαρμόσει τις τιμές των εισαγομένων αγαθών (συμπεριλαμβανομένων 
των ενεργειακών προϊόντων) σύμφωνα με οποιεσδήποτε μελλοντικές μεταβολές των 
συναλλαγματικών ισοτιμιών έτσι ώστε να διατηρηθούν σε επίπεδα αντίστοιχα των 
διεθνών. 
Η πολιτική εισοδημάτων θα επιδιώκει τη μερική εξουδετέρωση των επιπτώσεων της 
μεταρρύθμισης των τιμών με την χορήγηση αντισταθμιστικών πληρωμών για τους 
εργαζομένους. Εντούτοις, για να περιοριστεί η αύξηση των μισθών, έχει υιοθετηθεί 
μία εισοδηματική πολιτική που στηρίζεται φορολογία, σύμφωνα με την οποία θα 
επιβάλλεται φόρος στις επιχειρήσεις οι οποίες παρέχουν αυξήσεις μισθών που 
υπερβαίνουν τις κατευθυντήριες γραμμές της κυβέρνησης. 
Η πολιτική στον εξωτερικό τομέα θα χαρακτηρίζεται από σημαντικές μεταβολές στο 
εμπορικό και συναλλαγματικό σύστημα. Οι αρχές σκοπεύουν να καταργήσουν τους 
ποσοτικούς περιορισμούς επί των εισαγωγών, και η χορήγηση άδειας για εξαγωγές θα 
περιορίζεται στα προϊόντα που υπόκεινται σε εγχώριο έλεγχο τιμών ή στα προϊόντα 
που εισάγονται με την επίσημη συναλλαγματική ισοτιμία. 
- 5 -
Όσον αφορά το καθεστώς συναλλάγματος, εκτός από τις πρόσφατες υποτιμήσεις της 
επίσημης τιμής, το Φεβρουάριο οι αρχές θέσπισαν μία διατραπεζική αγορά ξένου 
συναλλάγματος με ελεύθερο προσδιορισμό της συναλλαγματικής ισοτιμίας. Οι 
επιχειρήσεις θα έχουν τη δυνατότητα να πωλούν στην αγορά αυτή μέρος των 
εισοδημάτων τους από τις εξαγωγές. Εντούτοις, μέχρι στιγμής το ποσό του ξένου 
συναλλάγματος που διατίθεται για την ελεύθερη αγορά είναι σχετικά περιορισμένο, 
πράγμα που εξηγεί το μεγάλο χάσμα που εξακολουθεί να υπάρχει μεταξύ της επίσημης 
τιμής συναλλάγματος και της τιμής στην ελεύθερη αγορά. Το άνοιγμα μεταξύ των δύο 
τιμών συναλλάγματος βρίσκεται υπό στενή παρακολούθηση και οι αρχές έχουν 
αναλάβει τη δέσμευση να ενοποιήσουν τις τιμές το συντομότερο δυνατόν. Σημαντική 
πρόοδος προς την κατεύθυνση αυτή αναμένεται να επιτευχθεί πριν από την έναρξη 
ισχύος της συμφωνίας stand-by με το ΔΝΤ. 
Η ανάνκη ουυπληοωυατtKnc γοηυατοδοτικήο εv(σγυσnc 
Όπως και οι άλλες χώρες της Κεντρικής και Ανατολικής Ευρώπης, η Ρουμανία 
αντιμετωπίζει εξαιρετικά έντονους εξωτερικούς κλονισμούς το 1991. Η 
αποσταθεροποίηση των εμπορικών σχέσεων με τις άλλες χώρες του ΣΑΟΒ, που 
επιδεινώνεται και λόγω των οικονομικών δυσχερειών των χωρών αυτών, προκελεί 
οξεία πτώση του όγκου του εμπορίου στην όλη περιφέρεια, πράγμα που γίνεται 
επίσης αισθητό στη Ρουμανία. Η εφαρμογή των τιμών της παγκόσμιας αγοράς στο 
εμπόριο μεταξύ των χωρών της ΚΟΜΕΚΟΝ είχε αρνητικές επιπτώσεις και στους όρους 
εμπορίου της Ρουμανίας, παρόλο που οι επιπτώσεις αυτές αναμένεται να είναι 
μικρότερες απ'ό,τι στις άλλες χώρες της Κεντρικής και Ανατολικής Ευρώπης. Η 
κρίση στον Περσικό Κόλπο επιδείνωσε ακόμη περισσότερο την κατάσταση, εν μέρει 
μειώνοντας τις πιθανότητες εξόφλησης μέσω παραδόσεων πετρελαίου, των εκκρεμουσών 
πιστώσεων προς το Ιράκ που ανέρχονται περίπου σε 1,7 δις $. 
Εκτός από αυτές τις εξωτερικές επιρροές, ο όγκος των εξαγωγών είναι πιθανό να 
συμπιεστεί λόγω της αποδιοργάνωσης της εγχώριας παραγωγής ενώ αναμένεται να 
συνεχιστεί με έντονο ρυθμό η ζήτηση εισαγωγών. Υπό τις συνθήκες αυτές είναι 
σαφές ότι θα χρειαστεί μία σημαντική προσπάθεια προσαρμογής για τον περιορισμό 
του ελλείμματος τρεχουσών συναλλαγών σε περίπου 1,7 δις $, πράγμα που αποτελεί 
- 6 -
και το στόχο του προγράμματος^. 
Για τη χρηματοδότηση του προβλεπόμενου ελλείμματος, οι ρουμανικές αρχές είναι 
υποχρεωμένες να στηριχθούν κυρίως σε πιστώσεις από επίσημες πηγές. Το έτος αυτό 
τόσο οι άμεσες ξένες επενδύσεις, όσο και ο δανεισμός εμπορικών τραπεζών και οι 
πιστώσεις προμηθευτών αναμένεται να διατηρηθούν σε χαμηλά επίπεδα. Περίπου 
1,1 δις $ των δανειακών αναγκών αναμένεται να καλυφθούν από την Παγκόσμια 
Τράπεζα και το ΔΝΤ. Η ενίσχυση από το ΔΝΤ θα περιλαμβάνει πρόσβαση στην έκτακτη 
Αντισταθμιστική Πιστωτική Διευκόλυνση για τις εισαγωγές πετρελαίου ($360 εκατ.) 
καθώς και συμφωνία stand-by ($455 εκατ.). Για την κάλυψη του υπολοίπου ποσού 
προς χρηματοδότηση ύψους 1 δις $ η κυβέρνηση της Ρουμανίας έχει ζητήσει 
συμπληρωματική χρηματοδοτική ενίσχυση από την Κοινότητα και την Ομάδα των 24. 
Τα κυοιότεοα γαοακτηοιστικά του δανείου 
Η Επιτροπή προτείνει τη συμμετοχή της Κοινότητας με ποσό μέχρι 375 εκατ. ECU σε 
ένα μεσοπρόθεσμο πρόγραμμα χρηματοδοτικής ενίσχυσης από την Ομάδα των 24 και 
ενδεχομένως από άλλες χώρες, το συνολικό ποσό του οποίου θα ανέρχεται σε 
περίπου 750 εκατ. ECU. Η ενίσχυση αυτή αναμένεται να λάβει τη μορφή δανείων, με 
μέγιστη διάρκεια 7 έτη. 
Το δάνειο που σκοπεύει να χορηγήσει η Επιτροπή θα συνδέεται στενά με το 
πρόγραμμα του ΔΝΤ και θα καταβληθεί σε δύο δόσεις· η πρώτη δόση θα χορηγηθεί 
εφόσον εγκριθεί η συμφωνία με το ΔΝΤ, ενώ η δεύτερη - η οποία θα καταβληθεί το 
τέταρτο τρίμηνο του έτους - θα χορηγηθεί με την προϋπόθεση να πληρούνται 
ορισμένα κριτήρια ως προς τα αποτελέσματα της οικονομίας τα οποία θα συζητηθούν 
με την κυβέρνηση της Ρουμανίας σε συνεργασία με τη Νομισματική Επιτροπή. 
(1) 0 στόχος που τέθηκε για το έλλειμμα του λογαριασμού τρεχουσών 
συναλλαγών ($-1,7 δις) το 1991 καλύπτει τις συναλλαγές τόσο στον 
τομέα μετατρέψιμου νομίσματος όσο και στον τομέα του ΣΑΟΒ. Το 1990, 
εκτιμάται ότι η Ρουμανία είχε έλλειμμα ύψους $1,7 δις σε μετατρέψιμο 
νόμισμα και το κατά προσέγγιση ισοδύναμο έλλειμμα ύψους $1,4 δις σε 
un μετατρέψιμο νόμισμα. 
_ 7 -
Η Κοινότητα θα συγκεντρώσει τα αναγκαία κεφάλαια μέσω δανειοληπτικών πράξεων 
στην αγορά, οι οποίες θα καλύπτονται από την εγγύηση του κοινοτικού 
προϋπολογισμού. Η Κοινότητα θα χορηγήσει στη συνέχεια τα κεφάλαια αυτά στη 
Βουλγαρία υπό μορφή δανείου. Μεταξύ των πράξεων δανειοληψίας και δανειοδοσίας θα 
υπάρξει απόλυτη αντιστοιχία έτσι ώστε να αποφευχθεί κάθε κίνδυνος για την 
Κοινότητα. 
- 8 -
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για τη χορήγηση μεσοπρόθεσμης χρηματοδοτικής συνδρομής 
στη Ρουμανία 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη : 
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το 
άρθρο 235, 
την πρόταση της Επιτροπής*1^ που υποβλήθηκε μετά από διαβούλευση με τη 
Νομισματική Επιτροπή, 
τη γνώμη του Ευρωπαϊκού Κοινοβουλίου^2), 
Εκτιμώντας : 
ότι η Ρουμανία πραγματοποιεί θεμελιώδεις πολιτικές και οικονομικές 
μεταρρυθμίσεις και αποφάσισε να καθιερώσει ένα οικονομικό σύστημα που θα 
βασίζεται στις δυνάμεις της αγοράς· 
ότι οι μεταρρυθμίσεις αυτές έχουν ήδη αρχίσει να εφαρμόζονται και η 
χρηματοδοτική στήριξη της Κοινότητας θα τονώσει την αμοιβαία εμπιστοσύνη και θα 
φέρει τη Ρουμανία πλησιέστερα προς την Κοινότητα· 
ότι μετά τις αλλαγές που σημειώθηκαν διεθνώς, η ρουμανική οικονομία βρίσκεται σε 
βαθειά οικονομική ύφεση και υφίσταται εξωτερικές πιέσεις που ενδέχεται να 
οδηγήσουν σε σημαντική επιδείνωση του ισοζυγίου πληρωμών της και να εξασθενίσουν 
την επισφαλή κατάσταση των αποθεμάτων της· 
ότι οι ρουμανικές αρχές ζήτησαν χρηματοδοτική ενίσχυση από το Διεθνές 
Νομισματικό Ταμείο (ΔΝΤ), την Ομάδα των 24 και την Κοινότητα και ότι 
λαμβανομένου υπόψη του γεγονότος ότι μετά την καταβολή της ενίσχυσης από το ΔΝΤ 
και την Παγκόσμια Τράπεζα απομένει να καλυφθεί το 1991 ποσό ύψους 750 εκατομ. 
ECU, προκειμένου να αποφευχθεί η περαιτέρω διάβρωση της επισφαλούς κατάστασης 
(1) 
(2) 
- 9 -
των αποθεμάτων της Ρουμανίας και η συμπίεση των εισαγωγών της, πράγμα που 
ενδέχεται να θέσει σε κίνδυνο την υλοποίηση των πολιτικών στόχων που αποτελούν 
την βάση των μεταρρυθμιστικών προσπαθειών της κυβέρνησης· 
ότι η Επιτροπή, υπό την ιδιότητα του συντονιστή της συνδρομής που παρέχει η 
Ομάδα των 24 βιομηχανικών χωρών κάλεσε τις τελευταίες, καθώς και άλλες τρίτες 
χώρες να χορηγήσουν μεσοπρόθεσμη χρηματοδοτική συνδρομή στη Ρουμανία· 
ότι η χορήγηση μεσοπρόθεσμου κοινοτικού δανείου στη Ρουμανία είναι το κατάλληλο 
μέσο για να στηριχθεί το ισοζύγιο πληρωμών και να ενισχυθούν τα αποθέματα της 
Χώρας· 
ότι τη διαχείριση του δανείου που θα χορηγήσει η Κοινότητα πρέπει να έχει η 
Επιτροπή· 
ότι για την έγκριση της παρούσας απόφασης η συνθήκη δεν προβλέπει άλλες εξουσίες 
από εκείνες του άρθρου 235, 
ΑΠΟΦΑΣΙΖΕΙ : 
Άρθρο 1 
1. Η Κοινότητα παρέχει στη Ρουμανία μεσοπρόθεσμο δάνειο ύψους 375 εκατομ. 
ECU κατ'ανώτατο όριο σε κεφάλαιο, ανώτατης διάρκειας επτά ετών, 
προκειμένου να εξασφαλιστεί αποδεκτή κατάσταση στο ισοζύγιο πληρωμών της 
και να ενισχυθούν τα αποθέματα της. 
2. Για το σκοπό αυτό η Επιτροπή εξουσιοδοτείται να προβεί σε δανειοληψία, 
εξ ονόματος της Κοινότητας, για την εξεύρεση των αναγκαίων πόρων που θα 
διατεθούν στη Ρουμανία υπό μορφή δανείου. 
3. Τη διαχείριση του δανείου αυτού θα αναλάβει η Επιτροπή σε πλήρη 
συνεννόηση με τη Νομισματική Επιτροπή και κατά τρόπο που να συμφωνεί με 
ενδεχόμενη συμφωνία που θα συναφθεί μεταξύ του ΔΝΤ και της Ρουμανίας. 
10 -
Άρθρο 2 
1. Η Επιτροπή εξουσιοδοτείται να διαπραγματευτεί με τις ρουμανικές αρχές, 
μετά από διαβούλευση με τη Νομισματική Επιτροπή, τους όρους της 
οικονομικής πολιτικής που συναρτώνται με το δάνειο. Οι όροι αυτοί πρέπει 
να συμβιβάζονται με την αναφερόμενη στο άρθρο 1, παράγραφος 3, συμφωνία, 
καθώς και με τις συμφωνίες που θα συναφθούν με την Ομάδα των 24. 
2. Η Επιτροπή σε συνεργασία με τη Νομισματική Επιτροπή και σε πλήρη 
συντονισμό με την Ομάδα των 24 και το ΔΝΤ θα εξετάζει σε τακτά χρονικά 
διαστήματα κατά πόσο η οικονομική πολιτική που εφαρμόζει η Ρουμανία 
είναι σύμφωνη με τους στόχους του εν λόγω δανείου και κατά πόσον 
τηρούνται οι όροι που έχουν τεθεί για τη χορήγηση του. 
Άρθρο 3 
1. Το δάνειο αυτό καταβάλλεται στη Ρουμανία σε δύο δόσεις. Η πρώτη δόση θα 
καταβληθεί αμέσως μόλις συναφθεί η συμφωνία "stand-by" μεταξύ της 
Ρουμανίας και του ΔΝΤ και η δεύτερη δόση δεν θα καταβληθεί πριν από το 
τέταρτο τρίμηνο του 1991 εφόσον πληρούνται οι προϋποθέσεις του άρθρου 2, 
παράγραφος 2. 
2. Το ποσό του χορηγουμένου δανείου καταβάλλεται στην Εθνική Τράπεζα της 
Ρουμαν(ας. 
Άρθρο 4 
1. Οι δανειοληπτικές και δανειοδοτικές πράξεις που αναφέρονται στο άρθρο 1 
πραγματοποιούνται βάσει της ίδιας τοκοφόρου ημερομηνίας και δεν 
συνεπάγονται καμία συμμετοχή της Κοινότητας στην αλλαγή των προθεσμιών 
λήξης των δανείων, στην ανάληψη οποιουδήποτε συναλλαγματικού κινδύνου ή 
επιτοκίου, ή στην ανάληψη οποιουδήποτε άλλου εμπορικού κινδύνου. 
2. Εφόσον το αποφασίσει η Ρουμανία, η Επιτροπή λαμβάνει τα αναγκαία μέτρα 
προκειμένου να συμπεριλάβει στους όρους του δανείου ρήτρα πρόωρης 
εξόφλησης και να εξασφαλίσει την εκτέλεση της. 
- 11 -
3. Μετά από αίτηση της Ρουμανίας και εφόσον οι περιστάσεις επιτρέπουν την 
εφαρμογή ευνοϊκότερου επιτοκίου στα εν λόγω δάνεια, η Επιτροπή μπορεί να 
προβεί στην αναχρηματοδότηση όλων ή μέρους των αρχικών ληφθέντων δανείων 
ή στην αναδιάταξη των αντίστοιχων χρηματοδοτικών όρων. Οι πράξεις 
αναχρηματοδότησης ή αναδιάταξης πραγματοποιούνται υπό τους όρους που 
προβλέπονται στην παράγραφο 1 και δεν έχουν ως αποτέλεσμα την παράταση 
της μέσης διάρκειας των χορηγηθέντων δανείων που αποτελούν το 
αντικείμενο των εν λόγω πράξεων ή την αύξηση του ποσού σε τρέχουσες 
συναλλαγματικές ισοτιμίες του οφειλόμενου κεφαλαίου κατά την ημερομηνία 
των πράξεων αναχρηματοδότησης ή αναδιάρθρωσης. 
4. Όλα τα έξοδα που συνεπάγεται για την Επιτροπή η σύναψη και η εκτέλεση 
των πράξεων που προβλέπονται στην παρούσα αιχόφαοτ) επιβαρύνουν τη 
Ρουμανία. 
5. Η Νομισματική Επιτροπή ενημερώνεται για την πορεία των μέτρων που 
αναφέρονται στις παραγράφους 2 και 3 μία φορά το χρόνο τουλάχιστον. 
Άρθρο 5 
Τουλάχιστον μία φορά το χρόνο η Επιτροπή υποβάλλει στο Ευρωπαϊκό Κοινοβούλιο και 
το Συμβούλιο έκθεση, στην οποία περιέχεται σχετική αξιολόγηση, όσον αφορά την 
εφαρμογή της παρούσας απόφασης. 
Βρυξέλλες, Για το Συμβούλιο 
0 Πρόεδρος 
- 12 -
ΔΗΜΟΣΙΟΝΟΜΙΚΟ ΔΕΛΤΙΟ 
1. Κονδύλιο τον προϋπολογιομού 
Άρθρο (...) "Εγγύηση για τη χορήγηση δανείου στη Ρουμανία" (θα 
δημιουργηθεί με διορθωτικό και/ή συμπληρωματικό προϋπολογισμό). 
2. Bjfczn (νομική βάση) 
Άρθρο 235 της συνθήκης 
3. Κατάταξη τπς δαπάνης 
Υποχρεωτική 
4. Περιγραφή και αιτιολόγηση της ενέργειας 
α) Πεοινοαωή Tnc 8véov8iac 
Πρόβλεψη εγγύησης της Κοινότητας για δάνειο που θα χορηγηθεί στην 
Ρουμανία με στόχο τη στήριξη του ισοζυγίου πληρωμών και την 
ενίσχυση των αποθεμάτων της. 
β) Αιτιολόγηση Tnc svéPYSiaç 
Η Ομάδα των 24 και το Συμβούλιο της ΕΟΚ έχουν εγκρίνει την αρχή 
χορήγησης ενίσχυσης ανταποκρινόμενοι σε σχετικό αίτημα της 
Ρουμαν(ας. 
Το κονδύλιο του προϋπολογισμού αποσκοπεί στη δημιουργία 
δημοσιονομικής βάσης για την εγγύηση που παρέχει η Ευρωπαϊκή 
Κοινότητα για την κάλυψη δανείου στη Ρουμανία. 
5. Φύση της δαπάνης και μέθοδος υπολογισμού 
α) Φύση της δαπάνης 
Εγγύηση δανείου προς τη Ρουμανία. 
β) ΜέΕοδος νπολογιομού 
Προτείνεται η εγγραφή της ένδειξης p.m. δεδομένου ότι δεν μπορούν 
να υπολογιστούν εκ των προτέρων ούτε το ποσό ούτε το χρονοδιάγραμμα 
πληρωμών από αυτό το κονδύλιο του προϋπολογισμού και, επιπλέον, 
αναμένεται ότι δεν θα γίνει χρήση αυτής της εγγύησης. 
6. EntïïTWon της svePYSiac οτκ πιστώσεις παρέμβασης 
Μόνο σε περίπτωση που ζητηθεί η καταβολή της εγγύησης. 
- 13 -
χοηυατοδότηση Tnc 6απάvnc παοέυβασηο 
Εγγραφή πιστώσεων στο κονδύλιο με μεταφορά, επαναχρησιμοποίηση 
επιστραφέντων ποσών (άρθρο 27(3) του δημοσιονομικού κανονισμού 
του 1977), ή με διορθωτικό και/ή συμπληρωματικό προϋπολογισμό. 
Για να εκπληρώσει τις υποχρεώσεις της, η Επιτροπή μπορεί 
προσωρινά να εξασφαλίσει την εξυπηρέτηση του χρέους με κεφάλαια 
από τα ταμειακά της διαθέσιμα. Στην περίπτωση αυτή εφαρμόζεται 
το άρθρο 12 του κανονισμού του Συμβουλίου (ΕΟΚ, Ευρατόμ) αριθ. 
1522/89 της 29.5.1989. 

ï£$NÛ2$4-14fô 
C0M(91)129 τελικό 
ΕΓΓΡΑΜ 
GR 11 
Αριΰ. καταλόγου : CB-CO-91-156-GR-C 
ISBN 92-77-71263-5 
ΤΙΜΗ ΠΩΛΗΣΗΣ ιιέχρι 30 σελίδες: î.50ECU για κάβε 10 επιπλέον σελίβε;: l^SECU 
Υπηρεσία Επισήιιων Εκβάσεων των Ευρωπαϊκών Κοινοτήτων 
L·2985 Luxembourg